stanford-oval/wikipedia huggingface dataset:
בוריהאינה

| בוריהאינה |
| --- | --- |
 גולגולת מאובנת של בוריהאינה
תקופה
תחילת מיוקן 17.5–15.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ספרסודונטה
משפחה:: בוריהאיניים
סוג:: בוריהאינה
מינים
 B. macrodonta  B. tuberata
שם מדעי
 Borhyaena ‏אמחינו, 1887

שני פרטי בוריהאינה עוקבים אחרי נקבת תאוסודון וגורה.
בוריהאינה (שם מדעי: Borhyaena; מילולית: "צבוע מחוזק") הוא סוג נכחד של יונק ממשפחת הבוריהאיניים שבסדרת הספרסודונטה, אשר חי בתחילת תקופת המיוקן לפני 17.5-15.5 מיליון שנה באמריקה הדרומית. מאובניו התגלו במספר תצורות בפטגוניה שבארגנטינה וצ'ילה ותוארו לראשונה ב-1887 על-ידי פלורנטינו אמגינו (Florentino Ameghino) שגם העניק את השם בוריהאינה.
הבוריהאינה היה טורף-ראשי באמריקה הדרומית הקדומה, עקב מבנה לסתותיו החזקות ושרירי הראש והצוואר הגדולים שדמו לאלה של צבוע נקוד. הוא הגיע לגובה 50 ס"מ ולמשקל משוער של 23-65 ק"ג וכנראה יכל לנוע במהירות במישורים, אך קצת פחות טוב מזאבים והיה בעל טפרים חצי-נשלפים וזנב ארוך מאחוריו. ייתכן שהוא הסתמך על ציד ממארב או שניזון בעיקר מנבלות.
יצור זה כנראה צד לבד או בקבוצות קטנות טרף אשר חי במישורים הקדומים כמו דלשינאים שונים, דמויי קביה ומינים קטנים של מרידיונגולטיים. כל אלה נכחדו לאחר ההחלפה האמריקאית הגדולה.
הערות שוליים

↑  Borhyaena, https://paleobiodb.org/ (באנגלית)
↑  Borhyaena Ameghino, 1887, https://www.gbif.org/ (באנגלית)
ארקומיקי

הארקומיקי (בלטינית: Arecomici או Volcae Arecomici) היו שבט גאלי ששכן בין הנהרות הרון לבין הארו (אנ'), סביב נים של ימינו, בתקופת הברזל ובתקופת האימפריה הרומית.
שם

המשמעות של השם האתני Arecomici נותרה לא ברורה. הקידומת הגאלית are- פירושה 'מול, בקרבת', אך התרגום של החלק השני - comici, אינו ידוע. השם Volcae נובע מ־uolcos הגאלי (נץ).
גאוגרפיה

העיירה הראשית שלהם נמאוסוס הייתה מיושבת מאז תקופת הברונזה; שמו הפרה-קלטי המקורי נשכח ככל הנראה לאחר השתלטות השבטים הקלטיים על היישוב.
יישוב נוסף נודע בשם Vindomagus (שוק לבן).
היסטוריה

שבט הארקומיקי כנראה הוכרו לראשונה או הוגדרו כישות פוליטית על ידי רומא בסביבות שנת 75 לפני הספירה. לפי האנתרופולוג מייקל דיטלר, הקולוניזציה הרומית של האזור, שהובילה לארגונו של נמאוסוס כקולוניה לטינה בסוף המאה ה-1 לספירה, "הביאה לאתנוגנזה (יצירת קבוצה אתנית) של הוולקה ארקומיקי מתוך קואליציה רופפת בעבר של קבוצות פוליטיות ואתניות שונות".
הם אכן היו חלק מקונפדרציה פוליטית שהקיפה מספר שבטים קטנים יותר. בתחילת המאה הראשונה לספירה, הוולקה ארקומיקי היו הכוח הדומיננטי של הקונפדרציה, ששלטו על עשרים וארבע ערים (oppida ignobilia) מבירתם נמאוסוס.
כלכלה

הכיבוש הרומי היה מלווה במהרה בהנפקה או הטבעה הראשונה של מטבעות בנמאוסוס. מטבעות עם הטבעה Volcae Arecomici מתוארכים לשנת 70 לפני הספירה.
לקריאה נוספת

Dupraz, Emmanuel. "Commémorations cultuelles gallo-grecques chez les Volques Arécomiques". In: Etudes Celtiques, vol. 44, 2018. pp. 35-72. DOI: https://doi.org/10.3406/ecelt.2018.2180; www.persee.fr/doc/ecelt_0373-1928_2018_num_44_1_2180
ביבליוגרפיה

de Hoz, Javier (2005). "Ptolemy and the linguistic history of the Narbonensis".  In de Hoz, Javier; Luján, Eugenio R.; Sims-Williams, Patrick (eds.). New approaches to Celtic place-names in Ptolemy's Geography. Ediciones Clásicas. pp. 173–188. ISBN 978-8478825721.
Delamarre, Xavier (2003). Dictionnaire de la langue gauloise: Une approche linguistique du vieux-celtique continental. Errance. ISBN 9782877723695.
Dietler, Michael (2015). Archaeologies of Colonialism: Consumption, Entanglement, and Violence in Ancient Mediterranean France. University of California Press. ISBN 978-0-520-28757-0.
הערות שוליים

↑  de Hoz 2005, p. 178.
↑  Delamarre 2003, p. 327.
1 2  de Hoz 2005, p. 179.
↑  Dietler 2015, p. 359.
↑  Dietler 2015, p. 90.
↑  Dietler 2015, pp. 88–89.
↑  Dietler 2015, p. 91.
HTC Evo 3D

| --- | --- |

 מידע כללי
 סוג:  דגם של טלפון חכם 
 יצרן:  HTC
 תאריך הפצה:  24 ביוני 2011 
 הקודם בסדרה:  HTC Evo 4G 
 הבא בסדרה:  HTC Evo 4G LTE 
 מידע טכני
 מערכת הפעלה:  אנדרואיד 2.3.4 Gingerbread, עם HTC Sense 3.0
 מעבד:  סנאפדרגון MSM8660 ליבה כפולה 1.2 GHz
 זיכרון:  1GB RAM
 מסך:  4.3 אינץ', S-LCD אוטו סטריאוסטופי, qHD - 540x960, תואם תלת מימד
 קלט:  מסך מגע, מיקרופון, לחצן מצלמה, מתג בחירת מצב צילום, כפתורי שמע, 4 כפתורים עיקריים
 סוללה:  1730 mAh ליתיום, ניתנת להחלפה
 קישוריות:  דור 3, GPRS, EDGE, Wi-Fi, בלוטות', GPS
 מידות
 רוחב:  65 מ"מ
 גובה:  126 מ"מ
 עובי:  12.1 מ"מ
 משקל:  170 גרם
 
ה- HTC Evo 3D הוא מכשיר מכשיר טלפון מתקדם ("סמארטפון") שעוצב ויוצר על ידי חברת HTC. המכשיר מריץ מערכת הפעלה אנדרואיד 2.3 ("Gingerbread") ומתאפיין ביכולות מיוחדות של יצירה והצגת תוכני תלת מימד.
טכנולוגיית תלת המימד > המצלמה

ה- Evo 3D מצויד בזוג מצלמות 5 מגה-פיקסל, כדי שיוכל לקלוט שתי תמונות בו זמנית ועל ידי כך להפיק תמונת עומק. מתג פיזי מאפשר החלפה בין מצב צילום רגיל - זהו מצב דו-ממדי, ובין מצב צילום תלת-מימד. ניתן לבצע צילום תלת מימד גם של תמונות סטיל, וגם של וידאו.
כאשר המכשיר מכוון לצלם דו-מימד, רק אחת מהמצלמות נמצאת בשימוש. צילום וידאו באיכות HD מתבצע עד לרמה של 720p (בניגוד למכשיר האח, HTC Sensation, היודע לצלם וידאו באיכות של 1080p).
טכנולוגיית תלת המימד > המסך

תמונות התלת מימד שצולמו ב-Evo 3D מוצגות על גבי הצג המיוחד של המכשיר (אוטו סטריאוסקופי). צג זה לא דורש מהצופה להרכיש משקפיים על מנת לצפות בתמונות תלת מימד. טכנולוגיה זו מתאפשרת באמצעות שכבת LCD נוספת הנמצאת מעל צג ה LCD הרגיל של המכשיר. עם זאת, מיקום הצופה חייב להיות בזווית ספציפית מול המסך, כדי שיוכל להרגיש בתמונת התלת מימד בבהירות.
תפוצה בעולם

בדומה לשאר מכשירי HTC, המכשיר נמכר בתפוצה רחבה בארצות הברית, קנדה, אירופה, אוסטרליה ואסיה (כולל המזרח התיכון). בארצות הברית המפעילה העיקרית של המכשיר היא Sprint.
בישראל המכשיר נמכר על ידי משווקים פרטיים, ואינו נמכר על ידי חברות הסלולר המובילות.
ראו גם

HTC Sensation - מכשיר נוסף מבית HTC, שהושק בסמוך ל-EVO 3D ומוגדר כ"מכשיר אח".
Les Nanas

| --- | --- |

 בימוי:  אניק לאנואה 
 הופק בידי:  Lise Fayolle 
 תסריט:  Chantal Pelletier 
 עריכה:  Joële van Effenterre 
 שחקנים ראשיים:  מרי-פרנס פיסיי אווה יונסקו Myriam Mézières Marilú Marini קתרין ג'ייקוב Céline Caussimon Chrystelle Labaude Maria Verdi Louison Roblin Clémentine Célarié Caroline Loeb דומיניק לבנט ז'ולייט בינוש Catherine Samie Macha Méril אודטה לור Anémone Sophie Artur 
 מוזיקה:  François Valéry 
 צילום:  François Catonné 
 מדינה:  צרפת צרפת
 הקרנת בכורה:  1985 
 משך הקרנה:  88 דק' 
 שפת הסרט:  צרפתית 
 סוגה:  סרט קומדיה 
 דף הסרט ב־IMDb
 
Les Nanas הוא סרט צרפתי משנת 1985, בבימויה של אניק לאנואה.
עלילה

כריסטין היא אשת מכירות בשנות הארבעים לחייה אשר מגלה כי בן זוגה רוברט מנהל רומן עם אישה אחרת מספר חודשים, היא מסרבת להשלים עם מצב זה ובעזרת חברותיה אוולין ופרנסואז, אשר בעצמם בחיפוש אחר הגבר המושלם, היא מחליטה לנקוט בצעדים על מנת ליצור קשר עם יריבתה.
שחקנים ודמויות

| שם השחקן/ית | שם הדמות |
| --- | --- |
מרי-פרנס פיסיי: כריסטין
דומיניק לבננט: אוולין
מאצ'ה מריל: פרנסואז
אודטה לור: אמא של כריסטין
ז'ולייט בינוש: אנטואנט
אווה יונסקו: מיס צרפת
אצטדיון דה לה מוסו

| --- | --- |
אוסטרליה נגד פיג'י, גביע העולם ברוגבי 2007
אוסטרליה נגד פיג'י, גביע העולם ברוגבי 2007
 כתובת:  Avenue Heidelberg, F-34000 Montpellier 
 מיקום:  מונפלייה, צרפת
 קואורדינטות:  43°37′14″N 3°48′46″E﻿ / ﻿43.62061°N 3.81279°E﻿ / 43.62061; 3.81279
 תקופת הפעילות:  1972–הווה (כ־52 שנים)
 שופץ:  1988, 1997
 בעלים:  Montpellier Méditerranée Métropole 
 מפעיל:  Ville de Montpellier 
 קבוצות:  מונפלייה
 מושבים:  32,900
 ממדי משטח:  אורך: 105 מ'  רוחב: 68 מ'
 אתר רשמי
  מפת מיקום  מפה מפורטת   (למפת מונפלייה מוגדלת) אצטדיון דה לה מוסו(למפת מונפלייה רגילה) אצטדיון דה לה מוסו  he tabBackground:;tabBorder:#aaa;defaultTab:0;
 
אצטדיון דה לה מוסו (בצרפתית: Stade de la Mosson; נהגה: [stad də la mɔˈsɔ̃]) הוא אצטדיון כדורגל בעיר מונפלייה, שבחבל אוקסיטניה בדרום צרפת. והוא משמש כאצטדיון הביתי של מועדון הכדורגל מונפלייה ארו ספורט קלאב המשחק בליגה הבכירה בצרפת הליג 1.
האצטדיון נבנה בשנת 1972 אך הוא שופץ ונבנה מחדש לקראת מונדיאל 1998, והיום הוא מכיל 32,900 מקומות ישיבה. בשנת 2007 אירח האצטדיון משחקים בשלב הבתים בגביע העולם ברוגבי, כמו כן הוא היה אחד מתשעת האצטדיונים שאירחו את גביע העולם בכדורגל נשים בשנת 2019.
היסטוריה

האצטדיון נפתח בשנת 1972 והכיל 16,000 מוקומות. בשנת 1974 מועדון הכדורגל של מונפלייה ששיחק אז בליגה השלישית בחר בו להיות אצטדיונו הביתי. השיפוץ הראשון שנעשה באצטדיון התבצע לקראת משחק הגביע ב-1977 מול מחזיקת הגביע אולימפיק מרסיי. לכבוד המאורע הושקעו באצטדיון עבודות פיתוח והוא הורחב ל-18,500 מקומות ישיבה.
בשנת 1988 לאחר לחצים מצד המועדון, התבצע שיפוץ נרחב באצטדיון והוא הורחב ל-23,500 מקומות ישיבה ועוד יציע עמידה שיכל להכיל עד 7,500 איש. במשחק רבע גמר גביע המחזיקות שנערך ב-1991 בין מונפלייה למנצ'סטר יונייטד נכחו באצטדיון 22,453 צופים.
בעקבות בחירתו של האצטדיון כאחד מהאצטדיונים שיארחו את מונדיאל 1998, נכנס האצטדיון לשיפוצים נרחבים פעם נוספת, בעלות כוללת של 130 מיליון פרנק שנמשכו כשנתיים. האצטדיון הורחב וכל התשתיות בו הוחלפו, וביוני 1997 נפתח האצטדיון מחדש עם קיבולת של 35,500 מקומות ישיבה.
שדרוג נוסף בעלות של 4 מיליון אירו נעשה באצטדיון לקראת אליפות העולם ברוגבי שנערכה בשנת 2007. הדשא הוחלף, מסכי ענק הותקנו וגם יציע העיתונאים הורחב. ההעפלה של מונפלייה לליגה האירופית בשנת 2010 דרשה שדרוג נוסף הפעם בעלות של 3 מיליון אירו, שכלל החלפת תאורה, ושיפור מערכות הסאונד והטלוויזיה באצטדיון. עם זאת על אף השיפוצים לא נבחר האצטדיון להיות אחד מהאצטדיונים המארחים של יורו 2016.
באוקטובר 2012 גשמים עזים גרמו לנזק רב לאצטדיון, שאילץ את מועדון הכדורגל של מונפלייה לנדוד לאצטדיון הרוגבי של העיר. שיקום הנזקים ארך מספר חודשים ונאמד ב-4 עד 5 מיליון אירו.
כדורגל

מלבד השימוש בו כאצטדיונו הביתי של מועדון הכדורגל של מונפלייה, אירח אצטדיון דה לה מוסו מספר אירועים חשובים:
כדורגל > גביע העולם של פיפ"א 1998

אצטדיון דה לה מוסו היה אחד מעשרת האצטדיונים שאירחו את מונדיאל 1998, והוא אירח 5 משחקים בשלב הבתים ועוד משחק אחד בשלב שמינית הגמר של הטורניר.
| תאריך | שעה (CEST) | נבחרת | תוצאה | נבחרת | סיבוב | צופים |
| --- | --- | --- | --- | --- | --- | --- |
| 10 ביוני 1998 | 21:00 |  מרוקו | 2–2 |  נורווגיה | בית א' | 29,800 |
| 12 ביוני 1998 | 14:30 |  פרגוואי | 0–0 |  בולגריה | בית ד' | 27,650 |
| 17 ביוני 1998 | 21:00 |  איטליה | 3–0 |  קמרון | בית ב' | 29,800 |
| 22 ביוני 1998 | 17:30 |  קולומביה | 1–0 |  תוניסיה | בית ז' | 29,800 |
| 25 ביוני 1998 | 21:00 |  גרמניה | 2–0 |  איראן | בית ו' | 29,800 |
| 29 ביוני 1998 | 16:30 |  גרמניה | 2–1 |  מקסיקו | שמינית הגמר | 29,800 |
כדורגל > גביע העולם בכדורגל נשים 2019

האצטדיון היה אחד מתשעת האצטדיונים שאירחו את גביע העולם בכדורגל נשים לשנת 2019. והוא אירח ארבעה משחקים בשלב הבתים ועוד משחק אחד בשלב שמינית הגמר. ביניהם היה המשחק של נבחרת אוסטרליה מול נבחרת ברזיל - משחק שראוי לציון כיוון שהיה המשחק הראשון בשלב הבתים מזה 16 שנים בו ספגה ברזיל שער. כמו גם הפסדה הראשון של ברזיל בשלב הבתים מזה 24 שנים.
| תאריך | שעה (CEST) | נבחרת | תוצאה | נבחרת | סיבוב | צופים |
| --- | --- | --- | --- | --- | --- | --- |
| 10 ביוני 2019 | 21:00 |  קנדה | 1–0 |  קמרון | בית ה' | 10,710 |
| 13 ביוני 2019 | 18:00 |  אוסטרליה | 3–2 |  ברזיל | בית ג' | 17,032 |
| 17 ביוני 2019 | 18:00 |  גרמניה | 4–0 |  דרום אפריקה | בית ב' | 15,502 |
| 20 ביוני 2019 | 18:00 |  קמרון | 2–1 |  ניו זילנד | בית ה' | 8,009 |
| 25 ביוני 2019 | 18:00 |  איטליה | 2–0 |  סין | שמינית הגמר | 17,492 |
רוגבי > גביע העולם

האצטדיון היה אחד מ-12 האצטדיונים ואחד מעשרת האצטדיונים הצרפתים שאירחו את אליפות העולם ברוגבי בשנת 2007, והוא אירח 4 משחקים בשלב הבתים.
| תאריך | שעה (CEST) | נבחרת | תוצאה | נבחרת | סיבוב | צופים |
| --- | --- | --- | --- | --- | --- | --- |
| 14 בספטמבר 2007 | 21:00 |  ארצות הברית | 15–25 |  טונגה | בית א' | 25,000 |
| 16 בספטמבר 2007 | 16:00 |  טונגה | 19–15 |  סמואה | בית א' | 24,128 |
| 23 בספטמבר 2007 | 14:30 |  אוסטרליה | 55–12 |  פיג'י | בית ב' | 32,231 |
| 30 בספטמבר 2007 | 20:00 |  דרום אפריקה | 64–15 |  ארצות הברית | בית א' | 28,750 |
רוגבי > ליגת הרוגבי

ב-9 ביוני 2012, אירח האצטדיון לראשונה משחק במסגרת הסופרליג (אנ'). הדרקונים הקטלאנים (אנ') כחלק ממדיניות המועדון לארח מספר משחקים מחוץ לאצטדיונם הביתי סטאד גילברט ברוטוס, שבפרפיניאן. בחרו לארח את המשחק שלהם נגד וויגאן ווריורס (אנ') באצטדיון דל לה מוסו.
רוגבי > איגוד הרוגבי

האצטדיון אירח את משחק חצי גמר בגביע היינקן 2012–2013 בין קלרמון למונסטר ב-27 באפריל 2013.
הערות שוליים

↑  "The nine host cities confirmed". FIFA. 14 ביוני 2017. {{cite web}}:  (עזרה)
↑  "Women's World Cup: Brazil Lose First Group Stage Match in 24 Years". News 18. נבדק ב-14 ביוני 2019. {{cite web}}:  (עזרה)
HTC

| --- | --- |


 נתונים כלליים
 סוג:  חברה ציבורית
 בורסה:  בורסת טייוואן (2498) 
 מייסדים:  פיטר צ'ואו, צ'ר ואנג 
 תקופת הפעילות:  1997–הווה (כ־27 שנים)
 חברות בנות:  ביטס אלקטרוניקס  S3 Graphics 
 מיקום המטה:  טאיוואן טאוֹיוּאַן, מחוז טאויואן, טאיוואן
 ענפי תעשייה:  הנדסת מערכות תקשורת
 מוצרים עיקריים:  טלפונים ניידים חכמים.
 הכנסות:  4.55 מיליארד דולר (2009)
 רווח:  712 מיליון דולר (2009)
 עובדים:  16,746
  
 www.htc.com
 
HTC Corporation (לשעבר High Tech Computer Corporation) היא יצרנית טאיוואנית של טלפונים חכמים המבוססים בעיקר על מערכת ההפעלה אנדרואיד של Google.
החברה נוסדה ב-15 במאי 1997, כחברת מיקור חוץ. כיום מייצרת החברה באופן עצמאי מוצרים תחת מותג HTC, ומוצרי OEM עבור שותפים וחברות אחרות. עד שנת 2009 יצרה החברה בעיקר טלפונים סלולריים בעלי מערכת ההפעלה Windows Mobile של מיקרוסופט.
HTC חברה ב-Open Handset Alliance כחלק מתמיכתה בתקני החומרה המאפשרים את הרצת מערכת ההפעלה אנדרואיד. דגם הטלפון HTC Dream, ששווק במספר מדינות כ-T-Mobile G1, היה הטלפון הראשון שיצא לשוק והתבסס על פלטפורמת אנדרואיד. הוא הוצג בסתיו 2008 בארצות הברית, ולאחר מכן במדינות נוספות באירופה, באוסטרליה ובסינגפור.
בספטמבר 2017 הודיעה חברת גוגל על רכישת החטיבה האחראית על מכשירי גוגל פיקסל בחברת HTC תמורת סכום של 1.1 מיליארד דולר. בינואר 2018 הושלמה הרכישה.
מידע עסקי

יושבת-ראש HTC היא צ'ר ואנג, בתו של אחד האנשים העשירים ביותר בטאיוואן, ואנג יונג-צ'ינג. בנוסף לתפקידה כיו"ר HTC, מכהנת ואנג כיו"ר VIA Technologies.
נשיא החברה הוא פיטר צ'ואו. מנהל הכספים הראשי הוא הוי-מינג צ'נג (Hui-Ming Cheng).
החטיבות הראשיות של HTC, לרבות חטיבת ההנדסה של IA ‏(Information Appliance) וחטיבת ההנדסה של WM ‏(Wireless Mobile) הן בעלי הסמכת תקן ISO 9001 / ISO 14001.
תהליך הצמיחה של החברה הואץ באופן דרמטי לאחר שנבחרה על ידי מיקרוסופט כשותפה בפיתוח פלטפורמת החומרה של מערכת ההפעלה Windows Mobile (מבוססת על Windows CE). ההכנסות של HTC מהמכירות הסתכמו ב-2.2 מיליארד דולר לשנת 2005, גידול של 102% מהשנה הקודמת. צמיחה זו צוינה כמהירה ביותר מבין חברות ההייטק בדירוג 100 החברות הטכנולוגיות של השבועון ביזנסוויק.
בספטמבר 2017 הודיעה גוגל כי היא תרכוש את פיקסל, החטיבה האחראית על פיתוח מכשירי סמארטפון ב-HTC, ותשלם 1.1 מיליארד דולר במזומן עבורה.
.
מגוון מוצרים

מוצרי HTC נמכרים תחת מספר שמות מותג, HTC, ‏Dopod ‏(חברת בת של HTC), ‏i-mate ו-Qtek, ולעיתים קרובות הם ממותגים מחדש על ידי ספקי התקשורת הגדולים כדוגמת T-Mobile, ‏Verizon Wireless, ספרינט נקסטל, O2,‏ Vodafone, ‏ו-AT&T.
חברת HTC החלה את דרכה כיצרן בתכנון מקורי (Original design manufacturer), כשתכננה וייצרה מחשבי כף יד מבוססי Windows Mobile עבור חברות כדוגמת דל, Fujitsu-Siemens, ‏HP/Compaq ופאלם. בארץ היא הייתה ידועה בתחילת שנות ה-2000 כיצרנית של מכשירי i-mate JAM ו-K-JAM, שהיו מחשבי כף-יד בשילוב טלפון סלולרי. ב-2009 החלה HTC לעבור לשוק מכשירי האנדרואיד וכיום שוק הטלפונים הסלולריים שלה כולל בעיקר טלפונים מבוססי אנדרואיד מהסדרות, Desire, Sensation,‏ one ועוד.
ב-5 באפריל 2016 הוציאה החברה HTC Vive, ערכת משקפי מציאות מדומה מהמתקדמות בעולם.
ראו גם

HTC Sensation
HTC Evo 3D
HTC Flyer
HTC One
הערות שוליים

↑  נכון לתאריך 31-3-2012 באתר החברה
↑   גוגל רוכשת מ-HTC ב-1.1 מיליארד ד' את החטיבה האחראית על הטלפון פיקסל, באתר TheMarker‏, 21 בספטמבר 2017
↑  Welcoming new teammates from HTC to our hardware organization, בבלוג של גוגל, 30 בינואר 2018
↑  גוגל רוכשת מ-HTC את החטיבה האחראית על פיתוח הסמארטפון פיקסל ב-1.1 מיליארד דולר, באתר כלכליסט, 21 בספטמבר 2017
↑  HTC phones (ארכיון)
↑  צפו: תגובות המתנסים הראשונים ב-HTC Vive, באתר Geektime,‏ 6 באפריל 2016
| --- | --- |
בקרת זהויות :  ISNI: 0000 0004 0635 7115  LCCN: no2012086226  VIAF: 258029994   WorldCat (עם VIAF): 258029994
Leprechaun's Dream, Pt. 1

| --- | --- |

 סינגל בביצוע צ'יק קוריאה בהשתתפות Return to Forever
 מתוך האלבום The Leprechaun
 מדינה:  ארצות הברית ארצות הברית
 יצא לאור:  1976
 סוגה:  ג'אז מוזיקה לטינית מוזיקה קלאסית פיוז'ן
 בי-סייד:  Leprechaun's Dream, Pt. 2
 אורך:  6:29
 חברת תקליטים:  פולידור רקורדס
 לחן:  צ'יק קוריאה
Leprechaun's Dream, Pt. 1 הוא קטע כלי מאת הפסנתרן האמריקאי צ'יק קוריאה ולהקת הג'אז שלו Return to Forever, שהופיע כחלק מהאלבום The Leprechaun. השיר פורסם לראשונה בשנת 1976 בתוך האלבום על ידי חברת ההקלטות פולידור רקורדס, ואורכו 6:29 דקות. לשיר יש חלק ב' בשם "Leprechaun's Dream, Pt. 2" שזכה להצלחה פחותה.
השיר זכה בפרס גראמי עבור הקטע האינסטרומנטלי הטוב ביותר של הרכבים.
משתתפים

צ'יק קוריאה - פסנתר כנף, פנדר רודס
ג'ו פארל - חליל
אנתוני ג'קסון - קונטרבס
סטיב גאד - מערכת תופים וכלי הקשה
גייל מורן - שירה
הערות שוליים

↑  Chick Corea, GRAMMY.com, ‏2021-04-22 (באנגלית)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
Christmas in Harlem

Christmas in Harlem הוא סינגל שהוקלט על ידי הראפר האמריקאי קניה וסט, בשיתוף הזמרת האמריקאית טייאנה טיילור והראפר האמריקאי סיהיי דה פרינס (אנ'). השיר יצא לאור ב-17 בדצמבר 2010, כחלק מהפרויקט GOOD Fridays (אנ'), במסגרתו מוציאים אמני חברת התקליטים GOOD Music סינגלים כל שבוע ביום שישי.
השיר מכיל דגימות מתוך השירים "Ain't Nothing Like the Real Thing" ו-"Mercy Mercy Me (The Ecology)" של הזמר ג'יימס בראון ו-"Strawberry Letter 23" של הזמר-יוצר שאגי אוטיס (אנ'). היות שיצא במהלך חג המולד, השיר מכיל בתוכו אלמנטים של מוזיקת חג המולד.
רקע

השיר הופק על ידי היט-בוי, מפיק שחתום בחברת התקליטים של וסט GOOD Music. בהרחבה על אופן התחלת קשריו עם וסט וכיצד הפיק את השיר, הסביר היט-בוי: "דאלה רוק הכיר לי את בן דודו של קניה, ריקי, זה היה בערך בזמן בו הוא התחיל לעבוד על My Beautiful Dark Twisted Fantasy. פשוט המשכתי לשלוח לו ביטים כדי לנסות להשיג אחד שם [באלבום]. אז, בליל מסיבת השחרור של קניה בניו יורק, ריקי התקשר ואמר שקניה רוצה להשתמש באחד הביטים שלי בשיר לרגל חג המולד". השיר מכיל בתוכו דגימות משני שיריו של מוזיקאי הנשמה מרווין גיי: "Ain't Nothing Like the Real Thing" ו-"Mercy Mercy Me (The Ecology)", כשהראשון הוא שיתוף פעולה עם הזמרת תמי טרל, ומשירו של הזמר-יוצר האמריקאי  שאגי אוטיס (אנ'), "Strawberry Letter 23". גם גיי וגם אוטיס קיבלו קרדיט כתיבה בשיר על השימוש בדגימות.
לפני הוצאתו הרשמית, השיר דלף לראשונה לאינטרנט ב-15 בדצמבר 2010. מאוחר יותר, יצא השיר כחלק מהפרויקט GOOD Fridays (אנ'), במסגרתו מוציאים אמני חברת התקליטים של וסט GOOD Music שירים בכל יום שישי.
ביקורת

השיר זכה לביקורת חיוביות מצד המבקרים. צ'אק אדי מרולינג סטון נתן לשיר דירוג של שלושה וחצי כוכבים ואמר כי השיר "נשמע לא אופייני" לווסט, וכי טייאנה טיילור "מציע חום מצינת הרוח, ובסופו של דבר גולשת למנגינה הנוחה מתוך 'Strawberry Letter'". מאוחר יותר, כלל המגזין את השיר ברשימת "שירי חג המולד הגדולים ביותר של הרוק אנד רול".
הצלחה

השיר הגיע למקומות ה-13 וה-3 במצעד השירים מתחת להוט 100 ומצעד שירי ה-R&B/היפ הופ מתחת להוט 100 של הבילבורד בהתאמה, במצעד של 8 בינואר 2011.
נכון לאוקטובר 2020, צבר השיר כ-8.7 מיליון השמעות ברשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 13 |  |
|  ארצות הברית | מצעד שירי ה-R&B/היפ הופ מתחת להוט 100 | 3 |  |
|  ארצות הברית | מצעד שירי החג הדיגיטליים | 8 |  |
M38

| --- | --- |

 נתוני תצפית
 קבוצת כוכבים:  עגלון
 שמות נוספים:  NGC 1912
 מגלה:  ג'ובאני בטיסטה אודיירנה 
 תאריך גילוי:  לפני 1654
 סוג:  צביר פתוח
 בהירות נראית:  7.4+
 סיווג מורפולוגי:  II,2,r
 עלייה ישרה:  05ʰ 28ᵐ 42ˢ
 נטייה:  ‏18″ ‏51′ ‏35°‏+
 מאפיינים פיזיים
 בהירות מוחלטת:  3.15-
 מרחק:  4,200  שנות אור 1,287.71  פארסק
 קוטר:  25 שנות אור
 מספר כוכבים:  70
 
M38 (מ-Messier 38, או NGC 1912) הוא צביר פתוח בקבוצת הכוכבים עגלון הנמצא במרחק של כ-4,200 שנות אור ממערכת השמש ומכיל כ-70 כוכבים.
היסטוריה

הצביר מופיע ברשימותיו של האסטרונום האיטלקי ג'ובאני בטיסטה אודיירנה משנת 1654, אך לא ידוע מתי צפה בו. בשנת 1749 הוא נצפה על ידי האסטרונום הצרפתי גיום לה ז'נטיל שלא ידע על גילויו המוקדם יותר וב-2 בספטמבר 1764 הוא נצפה על ידי שארל מסיה, שתיאר אותו בקטלוג מסיה כצביר של כוכבים קטנים וציין גם שלא נצפתה בצביר ערפילית.
לצביר דרגת בהירות נראית 7.4 וקשה לצפות בו באמצעות משקפת. מיקומו הוא כ-1.75 מעלות מדרום-דרום-מזרח לכוכב σ בעגלון. כוכב הצביר הבהיר ביותר הוא ענק צהוב מדרגת בהירות 8.0, שניתן לראות בקלות באמצעות משקפת, אך רק באמצעות טלסקופ חובבים ניתן להבחין שמדובר בצביר. במרחק של כ-2.3 מעלות מדרום מזרח ל-M38 נמצא הצביר M36.
מאפייני הצביר

קוטרו של M38 הוא כ-25 שנות אור ומרחקו ממערכת השמש הוא כ-4,200 שנות אור כך שגודלו הזוויתי הוא כ-21 דקות קשת, כשני שלישים מקוטרו של הירח המלא. הצביר מכיל כ-70 כוכבים בדרגות התפתחות שונות, כך שגילו של הצביר מוערך בכ-200 מיליוני שנים והוא כולל גם ענקים. כוכביו הבהירים של הצביר יוצרים מעין צורת ח'.
ראו גם

M37
בלארוס במשחקים הפאראלימפיים

בלארוס השתתפה לראשונה במשחקים הפאראלימפיים באטלנטה (1996). עד משחקים אלו, התחרו הספורטאים הבלארוסים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים ממדינות נוספות שהרכיבו בעבר את ברית המועצות, במשלחת מאוחדת (Unified Team). גם במשחקי החורף הפאראלימפיים לוקחת בלארוס חלק מאז המשחקים הפאראלימפיים לילהאמר (1994) ושולחת משלחות גם למשחקים אלו דרך קבע.
היסטוריה

הופעת הבכורה של בלארוס כמדינה עצמאית במשחקי הקיץ הפאראלימפיים נערכה במשחקים שנערכו באטלנטה 1996, כששלחה משלחת של 11 גברים וארבע נשים. המשלחת שבה מהמשחקים עם 13 מדליות פאראלימפיות, מהן שלוש מדליות זהב. נושא הדגל של המשלחת היה אלכסנדר מדבד, שבתקופת ברית המועצות זכה ב-3 מדליות זהב אולימפיות.
להישג השיא שלה הגיעה המשלחת הבלארוסית בהמשחקים הפאראלימפיים אתונה (2004) כשקטפה 29 מדליות פאראלימפיות, מהן עשר מדליות זהב. הספורטאים הבולטים בתולדות המשלחת הם השחיין רמאן מקראו שזכה בתריסר מדליות פאראלימפיות, בהן חמש מדליות זהב, חמש מדליות כסף ושתי מדליות ארד, והשחיין סרגיי פונקו שזכה בעשר מדליות, בהן שלוש מדליות זהב פאראלימפיות.
במשחקי החורף זכתה המשלחת הבלארוסית בסך של 35 מדליות, בהן ארבע מדליות זהב פאראלימפיות. הספורטאית הבולטת ביותר במשלחת היא לודמילה ואוצ'וק שזכתה בעשר מדליות, בהן שלוש מדליות זהב פאראלימפיות.
במשחקים הפאראלימפיים בייג'ינג (2022) נעדרה מהשתתפות בעקבות התנגדות של מדינות רבות להשתתפות רוסיה ובלארוס בעקבות מלחמת אוקראינה-רוסיה.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים אטלנטה (1996) | 3 | 3 | 7 | 13 |
| המשחקים הפאראלימפיים סידני (2000) | 5 | 8 | 10 | 23 |
| המשחקים הפאראלימפיים אתונה (2004) | 10 | 12 | 7 | 29 |
| המשחקים הפאראלימפיים בייג'ינג (2008) | 5 | 7 | 1 | 13 |
| המשחקים הפאראלימפיים לונדון (2012) | 5 | 2 | 3 | 10 |
| המשחקים הפאראלימפיים ריו דה ז'ניירו (2016) | 8 | 0 | 2 | 10 |
| המשחקים הפאראלימפיים טוקיו (2020) | 5 | 1 | 1 | 7 |
| סה"כ | 41 | 33 | 31 | 105 |
מדליות לפי אולימפיאדה > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים לילהאמר (1994): 0
המשחקים הפאראלימפיים נאגנו (1998): 0
| המשחקים הפאראלימפיים סולט לייק סיטי (2002) | 1 | 1 | 0 | 2 |
| המשחקים הפאראלימפיים טורינו (2006) | 1 | 6 | 2 | 9 |
| המשחקים הפאראלימפיים ונקובר (2010) | 2 | 0 | 7 | 9 |
| המשחקים הפאראלימפיים סוצ'י (2014) | 0 | 0 | 3 | 3 |
| המשחקים הפאראלימפיים פיונגצ'אנג (2018) | 4 | 4 | 4 | 12 |
| סה"כ | 8 | 11 | 16 | 35 |
ראו גם

בלארוס במשחקים האולימפיים
בלארוס במשחקים האולימפיים לנוער
הערות שוליים

↑  המשתתפים במשחקים באטלנטה